Jalan Lingkaran Dalam Kuala Lumpur

Jalan Lingkaran Dalam Kuala Lumpur merupakan satu sistem jalan lingkaran perbandaran di Kuala Lumpur, Malaysia. Ia terdiri daripada Jalan Sultan Ismail (Jalan Treacher), Jalan Imbi, Jalan Hang Tuah (Jalan Shaw) dan Laluan Persekutuan Malaysia 1  (Jalan Kuching, Jalan Sultan Hisamuddin (Victory Avenue), Jalan Kinabalu dan Jalan Maharajalela (Jalan Birch)). Kawasan membeli-belah utama iaitu kawasan Segi Tiga Emas terletak di sekitar jalan lingkaran ini.

Ciri utama 
Laluan monorel di sepanjang Jalan Hang Tuah, Jalan Imbi dan Jalan Sultan Ismail.
Jejambat Jalan Kinabalu adalah jejambat pertama di Malaysia sejak merdeka. Ia telah dibuka pada Ogos 1965.

Pembangunan Semasa

Pembinaan jejambat Edinburgh 
Pembinaan bermula pada lewat 2007 dan telah siap pada akhir tahun 2009. Projek ini diketuai oleh Dewan Bandaraya Kuala Lumpur (DBKL).

Pembinaan persimpangan Jalan Pudu-Hang Tuah
Tembok Penjara Pudu berusia 114 tahun antara Jalan Pudu dan Jalan Hang Tuah telah dirobohkan pada 20 Jun 2010 oleh Dewan Bandaraya Kuala Lumpur (DBKL) untuk memberi laluan kepada pembesaran jalan dan projek terowong di Jalan Pudu.

Isu-isu kontroversi

Seksyen dua laluan sehala antara persimpangan Raja Chulan dan Imbi
Bahagian Jalan Lingkaran Dalam antara persimpangan Raja Chulan dan Imbi telah ditukar kepada jalan sehala pada tahun 2007 berikutan pembukaan Terowong SMART dan Laluan Sultan Ismail-Kampung Pandan. Akibatnya, pemandu bergerak dalam arah mengikut arah jam dialihkan ke Jalan Raja Chulan dan Jalan Imbi. Walau bagaimanapun, pembahagi jalan di sepanjang seksyen kekal utuh untuk mengekalkan sokongan trek KL Monorail di atas. Akibatnya, kenderaan bergerak pada sisi jalan yang salah mungkin cenderung untuk menyeberangi secara haram ke laluan kenderaan yang lain, mendedahkan mereka kepada risiko kemalangan.

Senarai persimpangan

Lihat juga 
 Lebuhraya Lingkaran Tengah 1 Kuala Lumpur
 Lebuhraya Lingkaran Tengah 2 Kuala Lumpur
 Jalan Duta

Jalan lingkaran di Malaysia
Pengangkutan di Malaysia
Pengangkutan di Kuala Lumpur
Pengangkutan di Lembah Klang